Bismarckovo more
Bismarckovo more je dio Tihog okeana a nalazi se sjeverno od ostrva Papua Nova Gvineja i južno od Bismarckovog arhipelaga i Admiralskih ostrva. Nazvano je u čast njemačkog kancelara Otto von Bismarcka. Bismarckov arhipelag koji se proteže na istoku i sjeveru mora, ograđuje Bismarckovo more i odvaja ga od Pacifika. Na jugu je preko Vitiaz moreuza povezano sa Solomonskim morem. More je bilo poprište velikog japanskog pomorskog poraza u bitci u Bismarckovom moru za vrijeme 2. svjetskog rata 3. i 4. marta 1943. godine.